
НИЙГМИЙН СҮЛЖЭЭНД ХҮҮХДИЙН ОРОЛЦООГ ЗОХИЦУУЛАХ ТУХАЙ ХУУЛИЙН ТӨСЛИЙН ҮР НӨЛӨӨНИЙ ҮНЭЛГЭЭНИЙ ТАЙЛАН
НЭГ.ЕРӨНХИЙ ЗҮЙЛ


Нийгмийн сүлжээнд хүүхдийн оролцоог зохицуулах тухай хуулийн төсөл нь 6 бүлэг, 20 зүйлтэй анхдагч хууль байх бөгөөд 13 насанд хүрээгүй хүүхдэд нийгмийн сүлжээг ашиглуулахыг хориглох, 13 буюу түүнээс дээш 16 нас хүрээгүй хүүхдийн хэрэглээнд урьдчилан сэргийлэх технологийн хамгаалалтын арга хэмжээ хэрэгжүүлэх, насны баталгаажуулалт хийх, зохицуулалттай нийгмийн сүлжээний эрсдэлийн үнэлгээ хийх, оролцогч талуудын эрх, үүрэг, төрийн байгууллагын чиг үүрэг, гомдол мэдээлэл хүлээн авах, хариуцлагын зохицуулалтыг тусгасан байна.
Хууль тогтоомжийн тухай хуулийн 17 дугаар зүйлийн 17.2 дахь хэсэгт болон Засгийн газрын 2016 оны 59 дүгээр тогтоолын гуравдугаар хавсралтаар батлагдсан "Хууль тогтоомжийн төслийн үр нөлөөг үнэлэх аргачлал"-ын дагуу дараах үе шаттайгаар хийж, дүгнэв.
1. Хуулийн төслийн үр нөлөөх үнэлэх шалгуур үзүүлэлтийг сонгох;
2. Хуулийн төслөөс үр нөлөөг үнэлэх хэсгийг тогтоох;
3. Шалгуур үзүүлэлтэд тохирох шалгах хэрэгслийн дагуу хуулийн төслийн үр нөлөөг үнэлэх;
4. Үр дүнг үнэлж, зөвлөмж өгөх.

ХОЁР. ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР ҮЗҮҮЛЭЛТИЙГ СОНГОСОН БАЙДАЛ, ҮНДЭСЛЭЛ


Монгол Улсын Хууль тогтоомжийн тухай хууль болон "Хууль тогтоомжийн төслийн үр нөлөөг үнэлэх аргачлал"-ын (цаашид “Аргачлал” гэх) 2 дугаар зүйлд заасны дагуу хуулийн төслийн үр нөлөөг үнэлэх шалгуур үзүүлэлтийг сонгосон ба шалгуур үзүүлэлт сонгохдоо тус хуулийн төслийн зорилго, зохицуулах харилцааны онцлог, хамрах хүрээтэй уялдуулав.
Тус үнэлгээний ажлыг хийж гүйцэтгэхдээ хуулийн төслийн зорилго, хамрах хүрээ, зохицуулах асуудлыг харгалзан дараах 4 шалгуур үзүүлэлтийг сонголоо.
1. Зорилгод хүрэх байдал;
2. Ойлгомжтой байдал;
3. Хүлээн зөвшөөрөгдөх байдал;
4. Харилцан уялдаа.
2.1. Зорилгод хүрэх байдал:
Хууль тогтоомжийн тухай хуулийн 17.2.1-д "хууль тогтоомжийн төсөл, эсхүл түүний зарим зүйл, заалтын зохицуулалтын практикт хэрэгжих боломж, харилцан уялдаа зэргийг тооцож шинжилгээ хийх" гэж заасны дагуу болон аргачлалын 2.3 дахь хэсэгт "Зорилгод хүрэх байдал нь тухайн хуулийн төслөөр тавьж байгаа зорилгодоо хүрч чадах эсэхийг тооцон судалдаг шалгуур үзүүлэлт" гэж тодорхойлсны дагуу энэ шалгуур үзүүлэлтийг сонгов.
2.2. Ойлгомжтой байдал:
Аргачлалын 2.5 дахь хэсэгт "Ойлгомжтой байдал" гэсэн шалгуур үзүүлэлтийн хүрээнд хуулийн төслийн зохицуулалт түүнийг хэрэглэх, хэрэгжүүлэх субъектүүдийн хувьд ойлгомжтой, логик дараалалтайгаар боловсруулагдсан эсэхийг шалгах үүднээс сонгов.
2.3. Хүлээн зөвшөөрөгдөх байдал:
Аргачлалын 2.6 дахь хэсэгт "Хүлээн зөвшөөрөгдөх байдал" гэсэн шалгуур үзүүлэлтийн хүрээнд тухайн хуулийн төслийн зохицуулалт иргэд, байгууллагад хэрхэн нөлөөлөх, түүнийг хүлээн зөвшөөрөх эсэхийг шалгахаар сонгов.
2.4. Харилцан уялдаа:
Аргачлалын 2.8 дахь хэсэгт "Харилцан уялдаа" гэсэн шалгуур үзүүлэлтийн хүрээнд тухайн хуулийн төслийн зүйл, заалт өөр хоорондоо болон хүчин төгөлдөр үйлчилж байгаа бусад хуулиудтай нийцсэн эсэхийг шалгадаг гэж зааснаар энэ шалгуурыг сонгосон болно.

ГУРАВ. ХУУЛИЙН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ ТОГТООСОН БАЙДАЛ


3.1. Зорилгод хүрэх байдлын хүрээнд хуулийн төслийн 6 дугаар зүйлийн 6.2,
6.3 дахь хэсэгт заасан насны зохицуулалт урьдчилан сэргийлэх технологийн хамгаалалтын арга хэмжээ, насны баталгаажуулалт, 7 дугаар зүйлд заасан зохицуулалттай нийгмийн сүлжээний эрсдэлийн үнэлгээ, 10 дугаар зүйлд заасан нийгмийн сүлжээний үйлчилгээ эрхлэгчийн үүрэг, 11 дүгээр зүйлд заасан харилцаа холбооны үйлчилгээ эрхлэгчийн үүрэг, 18 дугаар зүйлд заасан гомдол мэдээллийн зохицуулалт нь хүүхдийг цахим орчны эрсдэлээс хамгаалах зорилгыг хангаж чадах эсэхийг үнэлнэ. 
3.2. Ойлгомжтой байдлын хүрээнд хуулийн төслийн 4 дүгээр зүйлд заасан нэр томьёоны тодорхойлолт болон 6, 7 дугаар зүйлд заасан технологийн хамгаалалт ба эрсдэлийн үнэлгээ, 8-12 дугаар зүйлд заасан оролцогчдын эрх, үүрэг, 13-17 дугаар зүйлд заасан төрийн байгууллагын чиг үүрэг, 18, 19 дүгээр зүйлд заасан гомдол мэдээлэл, хариуцлагын зохицуулалт нь хэрэгжүүлэгч этгээдэд ойлгомжтой, тодорхой бөгөөд хэрэглэхэд эргэлзээ үүсгэхгүйгээр томьёологдсон эсэхийг үнэлнэ.
3.3. Хүлээн зөвшөөрөгдөх байдлын хүрээнд хуулийн төслийн 6.2, 6.3, 6.4, 8.2, 9.1, 9.2, 10.1, 10.2, 11.1, 12.1, 12.2, 13-17, 18 дугаар зүйлд тусгасан зохицуулалтууд нь хүүхэд, эцэг эх, асран хамгаалагч, харгалзан дэмжигч, боловсролын сургалтын байгууллага, нийгмийн сүлжээний үйлчилгээ эрхлэгч, харилцаа холбооны үйлчилгээ эрхлэгч, хэрэглэгч болон төрийн байгууллагын зүгээс хэрэгжих боломжтой, нийгэмд хүлээн зөвшөөрөгдөх эсэхийг үнэлнэ.
3.4. Харилцан уялдааны хүрээнд хуулийн төслийг бүхэлд нь Монгол Улсын Үндсэн хууль, Хүүхдийн эрхийн тухай хууль, Хүүхэд хамгааллын тухай хууль, Гэр бүлийн тухай хууль, Боловсролын ерөнхий хууль, Гэмт хэрэг зөрчлөөс урьдчилан сэргийлэх тухай хууль, Хүний хувийн мэдээлэл хамгаалах тухай хууль, Кибер аюулгүй байдлын тухай хууль, Зөвшөөрлийн тухай хууль болон бусад холбогдох хууль тогтоомжтой нийцэж байгаа эсэхийг үнэлнэ.
Ийнхүү дээрх зохицуулалтууд нь хуулийн төслийн үндсэн агуулгыг бүрдүүлж, хуулийн зорилгыг хэрэгжүүлэхэд шийдвэрлэх ач холбогдолтой тул үр нөлөөний үнэлгээг эдгээр зохицуулалтын хүрээнд хийж гүйцэтгэхээр тогтоов.

ДӨРӨВ. ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ХУУЛИЙН ТӨСЛИЙН ҮР НӨЛӨӨГ ҮНЭЛСЭН БАЙДАЛ

Өмнөх үе шатуудад хуулийн төслийн үр нөлөөг үнэлэх шалгуур үзүүлэлтүүдийг сонгож, үр нөлөөг үнэлэх хэсгээ тогтоосон тул тэдгээрт тохирох шалгах хэрэгслийг дараах байдлаар авч үзэв.

Хүснэгт 1.

	№
	Шалгуур
үзүүлэлт
	Үр нөлөөг үнэлэх хэсэг
	Тохирох шалгах хэрэгсэл

	1
	Зорилгод хүрэх байдал
	Тандан судалгааны үеэр тодорхойлсон асуудлыг хуулиар	зохицуулсан
харилцааг тусгасан байдал
	Зорилгод	дүн	шинжилгээ хийх

	2
	Ойлгомжтой байдал
	Хуулийн төслийг бүхэлд нь
	Хууль тогтоомжийн тухай хууль болон аргачлалд заасан асуулгаар хуулийн төслийг шалгах, ойлгомжтой
байдлыг судлах

	3
	Хүлээн зөвшөөрөгдөх байдал
	Хүүхэд,	эцэг	эх,	асран хамгаалагч,		нийгмийн
сүлжээний	үйлчилгээ эрхлэгч,		төрийн
байгууллагад үзүүлэх нөлөө
	Оролцогч талуудын эрх ашиг, хэрэгцээ шаардлага, нийгмийн хүлээлтэд нийцэж байгаа эсэхийг шалгах

	4
	Харилцан уялдаа
	Хуулийн төслийг бүхэлд нь
	Хуулийн төслийн уялдаа холбоог Хууль тогтоомжийн тухай хууль болон аргачлалд
заасан асуулгуудаар шалгах



Дээрх урьдчилан сонгосон шалгуур үзүүлэлтэд тохирсон шалгах хэрэгслийн дагуу хуулийн төслийн үр нөлөөг дараах байдлаар үнэллээ.

4.1. “Зорилгод хүрэх байдал” шалгуур үзүүлэлтээр үнэлсэн байдал

Энэхүү шалгуурын хүрээнд хуулийн төслийн зорилго нь тандан судалгаагаар тодорхойлсон асуудлыг шийдвэрлэхэд чиглэсэн эсэх, хэрэгжсэнээр хүлээгдэж буй үр дүнд хүрэх боломжтой эсэхийг үнэлэв.

Хуулийн төслийн 1 дүгээр зүйлийн 1.1 дэх хэсэгт нийгмийн сүлжээнд хүүхдийн оролцоо, аюулгүй байдлыг хангах, эрсдэлээс урьдчилан сэргийлэх, технологийн зохицуулалт хийхтэй холбогдсон оролцогч талуудын харилцааг зохицуулах зорилгыг тодорхойлсон байна.

Хүснэгт 2.

	№
	Тандан	судалгаагаар
тодорхойлсон асуудал
	Хуулийн төсөлд тусгагдсан байдал

	1
	Хүүхдийн нийгмийн сүлжээ ашиглах насны зохицуулалт, хамгаалалтын эрх зүйн орчин хангалтгүй байна.
	Хуулийн төслийн 6.2-т нийгмийн сүлжээг 13 насанд хүрээгүй хүүхдэд ашиглуулахыг хориглож, 6.3-т 13 буюу түүнээс дээш 16 нас хүрээгүй хүүхдийн хэрэглээнд урьдчилан сэргийлэх технологийн хамгаалалтын арга хэмжээг хэрэгжүүлэхээр, 6.4-т насны баталгаажуулалт хийхээр тусгасан. Мөн 10.1.2-т 13 насанд хүрээгүй хүүхдийг бүртгэхгүй байх, 10.1.3-т 13-16 насны хүүхдийг баталгаажуулан бүртгэх үүргийг нийгмийн сүлжээний үйлчилгээ эрхлэгчид ногдуулсан байна.

	2
	Нийгмийн	сүлжээний үйлчилгээ эрхлэгчийн хүүхэд хамгаалах үүрэг тодорхойгүй байна.
	10 дугаар зүйлд нийгмийн сүлжээний үйлчилгээ эрхлэгчийн үүргийг тодорхойлж, хэрэглэгчийн насны бүлгийг баталгаажуулах, 13 насанд хүрээгүй хүүхдийг бүртгэхгүй байх, хориотой агуулгыг устгах, хүүхдэд хортой агуулгад хандалтыг хязгаарлах, технологийн хамгаалалтын арга хэмжээ хэрэгжүүлэх, төлөөлөгч/албан ёсны харилцах нэгж томилох, жил бүр тайлан хүргүүлэх зэрэг зохицуулалтыг тусгасан байна.

	3
	Хүүхдийн хувийн мэдээлэл цахим орчинд хамгаалагдах эрх зүйн баталгаа хангалтгүй
байна.
	5.1.4-т хүүхдийн хувийн мэдээллийг хамгаалах зарчмыг тусгаж, 6.3.2-т хүүхдийн хувийн мэдээлэл, байршил болон бүртгэлийн нууцлалыг хамгаалах анхдагч тохиргоо хэрэгжүүлэхээр, 10.1.1, 10.2, 11.1.2-11.1.4-т насны баталгаажуулалтын мэдээллийг хүнийг тодорхойлох боломжгүй байдлаар солилцох, нууцлалыг хангах зохицуулалтыг тусгасан байна. Хадгалах, устгах хугацаа, мэдээллийн хамгийн бага хэмжээний зарчмыг журмаар нарийвчлах шаардлагатай.

	4
	Хүүхдийн цахим орчны аюулгүй байдлыг хангах төрийн  байгууллагын  чиг
үүрэг тодорхой бус байна.
	13-17 дугаар зүйлд Цахим хөгжил, харилцаа холбооны асуудал эрхэлсэн төрийн захиргааны төв байгууллага, Боловсролын асуудал эрхэлсэн төрийн захиргааны төв байгууллага, Хүүхэд, гэр бүлийн асуудал эрхэлсэн төрийн захиргааны төв байгууллага, хүүхэд, гэр бүлийн хөгжил, хамгааллын асуудал хариуцсан төрийн захиргааны байгууллага, Харилцаа холбооны зохицуулах хорооны чиг үүргийг тус тус тодорхойлсон байна.

	5
	Хүүхдийн эрх зөрчигдсөн тохиолдолд		гомдол, мэдээлэл	шийдвэрлэх
тогтолцоо сул байна.
	18 дугаар зүйлд гомдол, мэдээлэл хүлээн авах, шилжүүлэх, бүртгэл хөтлөх, эрх бүхий этгээд холбогдох хууль тогтоомжийн дагуу хянан шалгах зохицуулалтыг тусгасан. Мөн 8.2.8, 9.2.5, 10.1.9, 12.1.5-д холбогдох этгээд мэдээлэх, шууд харилцах суваг нээх үүргийг тусгасан байна.

	6
	Цахим	орчинд	хүүхдэд чиглэсэн		 дарамт,
заналхийлэл,	зохисгүй
агуулгаас	хамгаалах механизм дутмаг байна.
	6.3.3-6.3.5-д хориотой, хүүхдэд хортой агуулгын харагдац, түгээлт, санал болгох алгоритмыг хязгаарлах, мэдээлэх, гомдол гаргах, хаах технологийн боломж бүрдүүлэхээр, 10.1.4-т хориотой агуулгыг ажлын 8 цагт багтаан устгах, 10.1.5-т хүүхдэд хортой агуулгад 72 цагийн дотор хандалтыг хязгаарлах арга хэмжээ авах үүргийг тусгасан байна.



4.2. “Ойлгомжтой байдал” шалгуур үзүүлэлтээр үнэлсэн байдал

Хуулийн төслийг Хууль тогтоомжийн тухай хуулийн 29, 30 дугаар зүйлд заасан шаардлагад нийцүүлэн боловсруулсан эсэхийг шалгав.

Хуулийн төсөл нь бүтэц, эх бичвэрийн агуулгад тавигдах шаардлагыг хангасан байна.

Түүнчлэн Хууль тогтоомжийн тухай хуулийн 30 дугаар зүйлд заасан хэл зүй, найруулгад тавигдах нийтлэг шаардлагад нийцүүлэн боловсруулсан байна.

Хүснэгт 3.

	№
	Хууль	тогтоомжийн	тухай
хуулийн 29 дүгээр зүйлд заасан нийтлэг шаардлага
	Нийцтэй байдал

	1
	29.1.1. Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлал, Монгол Улсын урт хугацааны хөгжлийн бодлоготой уялдсан байх;
	Хуулийн төсөл нь Монгол Улсын Үндсэн хууль болон Хүүхдийн эрхийн тухай, Хүүхэд хамгааллын тухай, Харилцаа холбооны тухай, Кибер аюулгүй байдлын тухай, Хүний хувийн мэдээлэл хамгаалах тухай зэрэг хуультай	уялдуулан боловсруулагдсан  тул  шаардлагыг
хангасан байна.

	2
	29.1.2. тухайн хуулиар зохицуулах
нийгмийн	харилцаанд	хамаарах асуудлыг бүрэн тусгасан байх;
	Уг шаардлагыг хангасан байна.

	3
	29.1.3. тухайн хуулиар зохицуулах
нийгмийн	харилцааны	хүрээнээс хальсан асуудлыг тусгахгүй байх;
	Судалгаагаар зохицуулах харилцааны
хүрээнээс	хэтэрсэн	зохицуулалт тогтоогдоогүй.

	4
	29.1.4. тухайн хуулиар зохицуулах нийгмийн харилцаанд үл хамаарах хуульд нэмэлт, өөрчлөлт оруулах буюу  хүчингүй  болсонд  тооцох
тухай заалт тусгахгүй байх;
	Энэ төрлийн зөрчил илрээгүй бөгөөд шаардлагыг хангасан байна.

	5
	29.1.5.	зүйл,	хэсэг,	заалт	нь хоорондоо зөрчилгүй байх;
	Хуулийн төслийн зүйл, хэсэг, заалтууд агуулгын хувьд харилцан уялдаатай
байна.

	6
	29.1.6.	хэм	хэмжээ	тогтоогоогүй,
тунхагласан шинжтэй буюу нэг удаа хэрэгжүүлэх заалт тусгахгүй байх;
	Энэ	төрлийн	зөрчилтэй	асуудал тогтоогдоогүй.

	7
	29.1.7. бусад хуулийн заалтыг давхардуулан	заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг  бүрэн  гүйцэд  заасан
байх;
	Шаардлагыг хангасан байна.

	8
	29.1.8. тухайн хуулиар зохицуулах нийгмийн харилцаа, хуулийн үйлчлэх хүрээ, эрх зүйн харилцаанд оролцогч хүн, хуулийн этгээдийн эрх,    үүрэг,    зохицуулалтад
удирдлага    болгох    зарчим,
	Хуулийн зорилт, үйлчлэх хүрээ, нэр томьёо, үйлчилгээ эрхлэгч болон төрийн байгууллагын эрх, үүргийг тодорхой тусгасан байна.



	
	харгалзан үзэх нөхцөл байдал, нийтийн эрх зүйн этгээдийн чиг үүрэг,  эрх  хэмжээ,  тэдгээрийг
биелүүлэх журмыг тусгасан байх.
	



Хүснэгт 4.

	№
	Хууль тогтоомжийн тухай хуулийн 30 дугаар зүйлд заасан Хуулийн төслийн хэл зүй, найруулгад   тавих   нийтлэг
шаардлага
	Нийцтэй байдал

	1
	30.1.1. Монгол Улсын Үндсэн хууль,
бусад	хуульд	хэрэглэсэн	нэр томьёог хэрэглэх;
	Уг шаардлагыг хангасан байна.

	2
	30.1.2. нэг нэр томьёогоор өөр өөр
ойлголтыг илэрхийлэхгүй байх;
	Нэр томьёоны хэрэглээнд энэ төрлийн
зөрчил ажиглагдаагүй.

	3
	30.1.3. үг хэллэгийг монгол хэл бичгийн дүрэмд нийцүүлэн хоёрдмол утгагүй товч, тодорхой,
ойлгоход хялбараар бичих;
	Уг шаардлагыг хангасан байна.

	4
	30.1.4. хүч оруулсан нэр томьёо
хэрэглэхгүй байх;
	Уг шаардлагыг хангасан байна.

	5
	30.1.5. жинхэнэ нэрийг ганц тоон
дээр хэрэглэх.
	Энэ шаардлагад нийцсэн байна.



3.1. “Хүлээн зөвшөөрөгдөх байдал” шалгуур үзүүлэлтээр үнэлсэн байдал

Хуулийн төслийн хүлээн зөвшөөрөгдөх байдлыг хүүхэд, эцэг эх, асран хамгаалагч, нийгмийн сүлжээний үйлчилгээ эрхлэгч, төрийн байгууллагын эрх ашиг, хэрэгцээ шаардлага болон нийгмийн хүлээлтэд нийцэж байгаа эсэхийн хүрээнд үнэлэв.

Хуулийн төслийн зохицуулалт нь хүүхдийн эрх, ашиг сонирхлыг хамгаалах, цахим орчны аюулгүй байдлыг хангах, хүүхдийг насанд тохироогүй агуулга болон цахим эрсдэлээс урьдчилан сэргийлэх нийгмийн хэрэгцээнд нийцэж байна.

Хуулийн төсөл хэрэгжсэнээр хүүхдийн цахим орчны аюулгүй байдал сайжирч, эцэг эх, асран хамгаалагч хүүхдийн нийгмийн сүлжээний хэрэглээнд илүү үр нөлөөтэй хяналт тавих эрх зүйн үндэс бүрдэхээр байна. Мөн нийгмийн сүлжээний үйлчилгээ эрхлэгчийн хүүхдийн мэдээллийг хамгаалах, хэрэглэгчийн насыг баталгаажуулах, хуульд заасан үүргийг хэрэгжүүлэх хариуцлага тодорхой болж, төрийн байгууллагуудын эрх хэмжээ, хамтын ажиллагаа илүү оновчтой зохицуулагдана.

Хэдийгээр хуулийн төсөл хэрэгжих явцад нийгмийн сүлжээний үйлчилгээ эрхлэгчид нас баталгаажуулах технологи нэвтрүүлэх, мэдээллийн аюулгүй байдлыг хангахтай холбоотой тодорхой техникийн болон санхүүгийн зардал үүсэх боломжтой боловч энэхүү зохицуулалт нь хүүхдийн эрх, аюулгүй байдлыг хамгаалах нийтийн ашиг сонирхлыг хангахад чиглэсэн тул үндэслэлтэй гэж үзэв.

Түүнчлэн хуулийн төсөлд оролцогч талуудын эрх, үүргийг тодорхой тусгасан бөгөөд хүүхэд хамгааллын тогтолцоог боловсронгуй болгох, цахим орчны эрсдэлийг бууруулах төрийн бодлоготой нийцэж байгаа нь нийгмийн хүлээлт, хэрэгцээ шаардлагад нийцсэн зохицуулалт болохыг харуулж байна.

Иймд энэхүү хуулийн төсөл нь хүүхэд, эцэг эх, асран хамгаалагч, нийгмийн сүлжээний үйлчилгээ эрхлэгч болон төрийн байгууллагын эрх ашиг, хэрэгцээ шаардлагыг харгалзан боловсруулагдсан бөгөөд нийгмийн хүлээлтэд нийцсэн, хүлээн зөвшөөрөгдөх боломжтой гэж үнэлэв.

3.2. “Харилцан уялдаа” шалгуур үзүүлэлтээр үнэлсэн байдал

Хууль тогтоомжийн төслийн үр нөлөө үнэлэх аргачлалын 4.10-т заасан дараах 16 асуултад хариулах замаар хуулийн төслийн уялдаа холбоог бүхэлд нь дагалдах хуулийн төслүүдийн хамт шалгахыг зорилоо.

Хүснэгт 5.

	№
	Аргачлалд заасан асуулт
	Хуулийн төслийг үнэлсэн байдал

	1
	Хуулийн	төслийн зохицуулалт тухайн хуулийн зорилттой нийцэж байгаа эсэх;
	Хуулийн төслийн зохицуулалт нь хүүхдийн эрх, ашиг сонирхлыг хамгаалах, мэдээллийн аюулгүй байдлыг хангах, хүүхдийг цахим орчны  эрсдэлээс  урьдчилан  сэргийлэх
зорилттой нийцэж байна.

	
2
	Хуулийн төслийн “Хууль тогтоомж” гэсэн хэсэгт заасан хуулиудын нэр тухайн	харилцаанд
хамаарах хууль мөн эсэх;
	Хуулийн төслийн 2 дугаар зүйлд дурдсан Монгол Улсын Үндсэн хууль болон холбогдох салбарын хууль тогтоомж нь зохицуулах харилцаанд шууд хамаарах хууль байна.

	3
	Хуулийн	төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой  нийцэж  байгаа
эсэх;
	4 дүгээр зүйлд тодорхойлсон нэр томьёо нь тус хуулийн төсөл болон бусад хуульд хэрэглэж буй нэр томьёотой нийцэж байна.

	4
	Хуулийн төслийн зүйл, заалт тухайн хуулийн төсөл болон бусад хуулийн заалттай  нийцэж  байгаа
эсэх;
	Нийцэж байна.

	5
	Хуулийн төслийн зүйл, заалт тухайн хуулийн төслийн болон бусад хуулийн	заалттай
давхардсан эсэх;
	Үгүй

	6
	Хуулийн		төслийг хэрэгжүүлэх	этгээдийг тодорхой тусгасан эсэх;
	Цахим хөгжил, харилцаа холбооны асуудал эрхэлсэн төрийн захиргааны төв байгууллага, Харилцаа холбооны зохицуулах хороо, нийгмийн сүлжээний үйлчилгээ эрхлэгч болон бусад  оролцогчийн  чиг  үүргийг  тодорхой
тусгасан байна.

	7
	Хуулийн	төсөлд шаардлагатай
зохицуулалтыг
орхигдуулсан эсэх;
	Үгүй. Хуулийн зорилго, үйлчлэх хүрээ, үйлчилгээ эрхлэгчийн үүрэг, төрийн байгууллагын чиг үүрэг, гомдол шийдвэрлэх ажиллагаа,   хариуцлагын   зохицуулалтыг
тусгасан байна.

	8
	Хуулийн төсөлд төрийн байгууллагын гүйцэтгэх чиг үүргийг	давхардуулан
тусгасан эсэх;
	Үгүй

	9
	Төрийн байгууллагын чиг үүргийг төрийн бус байгууллага, мэргэжлийн холбоодоор   гүйцэтгүүлэх
боломжтой эсэх;
	Үгүй

	10
	Татварын хуулиас бусад хуулийн төсөлд албан татвар, төлбөр, хураамж тогтоосон эсэх;
	Үгүй. Хуулийн төсөл болон дагалдах хуулийн төслөөр шинэ төрлийн албан татвар, төлбөр, хураамж тогтоогоогүй. Харин Зөрчлийн тухай хуульд нэмэлт оруулж, хуулийн шаардлагыг зөрчсөн  этгээдэд  хүлээлгэх  торгуулийн
хариуцлагыг тусгасан байна.

	11
	Тухайн хуулийн төсөлд тусгасан	тусгай зөвшөөрөлтэй холбоотой зохицуулалтыг Аж ахуйн үйл ажиллагааны	 тусгай зөвшөөрлийн тухай хуульд
тусгасан эсэх;
	Үгүй. Хуулийн төслөөр шинээр тусгай зөвшөөрөл бий болгох зохицуулалт тусгагдаагүй.

	12
	Монгол Улсын Үндсэн хууль болон Монгол Улсын олон улсын гэрээнд заасан хүний эрхийг	хязгаарласан
зохицуулалт тусгасан эсэх;
	Үгүй

	13
	Хуулийн	төслийн	зүйл,
заалт жендерийн эрх тэгш байдлыг хангасан эсэх;
	Тийм

	14
	Хуулийн төсөлд шударга бус өрсөлдөөнийг бий болгоход чиглэсэн  заалт  тусгагдсан
эсэх;
	Үгүй

	15
	Хуулийн төсөлд авлига, хүнд суртлыг бий болгоход чиглэсэн  заалт  тусгагдсан
эсэх;
	Үгүй

	16
	Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын	талаар тодорхой тусгасан эсэх.
	Тийм. Зөрчлийн тухай хуульд нэмэлт, өөрчлөлт оруулж, хуулийн шаардлагыг зөрчсөн  этгээдэд  хүлээлгэх  торгуулийн хариуцлагыг тусгасан байна.






ТАВ. ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ

Энэхүү хуулийн төслийн үр нөлөөг Хууль тогтоомжийн тухай хууль болон Засгийн газрын 2016 оны 59 дүгээр тогтоолын гуравдугаар хавсралтаар баталсан “Хууль тогтоомжийн төслийн үр нөлөөг үнэлэх аргачлал”-д заасан шалгуур үзүүлэлтийн дагуу үнэллээ.

Тус хуулийн төсөл нь нийгмийн сүлжээний үйлчилгээ эрхлэгч, төрийн байгууллага, эцэг эх, асран хамгаалагч, хэрэглэгч болон бусад оролцогч этгээдийн эрх, үүргийг тодорхой болгож, хүүхдийг цахим орчны дарамт, заналхийлэл, зохисгүй агуулгаас хамгаалах эрх зүйн орчныг бүрдүүлэхэд чиглэсэн байна.

5.1. Баримтжуулалт

Нийгмийн сүлжээнд хүүхдийн оролцоог зохицуулах тухай хуулийн төсөлд үр нөлөөний үнэлгээ хийхдээ Хууль тогтоомжийн тухай хууль болон Засгийн газрын 2016 оны 59 дүгээр тогтоолын 3 дугаар хавсралтаар баталсан “Хууль тогтоомжийн төслийн үр нөлөөг үнэлэх аргачлал”-д заасан шалгуур үзүүлэлтийн дагуу дараах баримт, мэдээллийг ашиглав. Үүнд:

· Хуулийн төсөл, дагалдах хуулийн төслүүд;
· Хуулийн төслийн үзэл баримтлал, товч болон дэлгэрэнгүй танилцуулга;
· Хуулийн төслийн хэрэгцээ, шаардлагыг тандан судалсан тайлан;
· Хуулийн төсөлтэй холбогдуулан төрийн болон төрийн бус байгууллага, мэргэжлийн холбоодоос ирүүлсэн санал.

5.2. Үнэлэлт, дүгнэлт
5.2.1. Зорилгод хүрэх байдлын үнэлгээний үр дүн
	
	Хуулийн төслийн үндсэн зорилго нь нийгмийн сүлжээнд хүүхдийн оролцоо, аюулгүй байдлыг хангах, эрсдэлээс урьдчилан сэргийлэх, технологийн зохицуулалт хийхтэй холбогдсон харилцааг зохицуулахад оршиж байна.
Үнэлгээний хүрээнд хуулийн төслийн 6 дугаар зүйлд тусгасан тусгасан 13 насанд хүрээгүй хүүхдэд нийгмийн сүлжээ ашиглуулахыг хориглох, 13-16 насны хүүхдийн хэрэглээнд технологийн хамгаалалтын арга хэмжээ хэрэгжүүлэх, насны баталгаажуулалт хийх зохицуулалт, 7 дугаар зүйлд заасан эрсдэлийн үнэлгээ, 10, 11 дүгээр зүйлд заасан үйлчилгээ эрхлэгчдийн үүрэг, 18 дугаар зүйлд заасан гомдол мэдээллийн зохицуулалт нь тандан судалгаагаар тогтоогдсон хүүхдийн цахим хэрэглээтэй холбоотой асуудлыг шийдвэрлэхэд чиглэсэн байна.
Иймд “Зорилгод хүрэх байдал” шалгуур үзүүлэлтийн хүрээнд хуулийн төсөл нь тавьсан зорилгодоо хүрэх боломжтой гэж үнэлэв. 

5.2.2. Ойлгомжтой байдлын үнэлгээний үр дүн

Хуулийн төслийн бүтэц, зүйл, хэсэг, заалтын уялдаа холбоо, нэр томьёоны тодорхой байдал, зохицуулалтын логик дарааллыг үнэлэхэд Хууль тогтоомжийн тухай хуулийн шаардлагад нийцсэн байна.
Түүнчлэн үйлчилгээ эрхлэгчийн үүрэг, иргэн болон бусад этгээдийн хүлээх хариуцлага, төрийн байгууллагын чиг үүргийг тусад нь зохицуулсан нь хуулийг хэрэглэх явцад эрх, үүргийн давхардал, ойлголтын зөрүү үүсэхээс сэргийлэх ач холбогдолтой байна.

Хуулийн төсөлд тусгасан зохицуулалтууд нь тодорхой, нэг мөр ойлгогдох байдлаар боловсруулагдсан бөгөөд хэрэгжүүлэгч байгууллага болон иргэн, хуулийн этгээдэд хэрэглэхэд хүндрэл үүсгэхээргүй байна.

Иймд “Ойлгомжтой байдал” шалгуур үзүүлэлтийн хүрээнд хуулийн төсөл шаардлага хангасан гэж дүгнэв.

5.2.3. Хүлээн зөвшөөрөгдөх байдлын үнэлгээний үр дүн

Хуулийн төслийн зохицуулалт нь хүүхдийн эрхийг хамгаалах, цахим орчин дахь эрсдэлийг бууруулах нийгмийн хэрэгцээ шаардлагад үндэслэсэн бөгөөд холбогдох оролцогч талуудын эрх ашигтай нийцэж байна.

Нийгмийн сүлжээний хэрэглээ нэмэгдэж буй өнөөгийн нөхцөлд хүүхдийг насанд тохироогүй мэдээлэл, цахим дарамт, сөрөг нөлөө бүхий агуулгаас хамгаалах шаардлага бий болсон бөгөөд уг хуулийн төсөл нь энэхүү хэрэгцээг эрх зүйн зохицуулалтаар хангах зорилготой байна.

Нийгмийн сүлжээний үйлчилгээ эрхлэгчид болон зарим оролцогчдод хэрэглэгчийн нас баталгаажуулах тогтолцоо бий болгох, мэдээллийн хамгаалалтын арга хэмжээ хэрэгжүүлэхэд тодорхой үүрэг, зохион байгуулалтын шаардлага үүсэх боловч урт хугацаанд хүүхдийн аюулгүй байдлыг хангах, цахим орчны эрсдэлийг бууруулах ач холбогдолтой байна.

Иймд “Хүлээн зөвшөөрөгдөх байдал” шалгуур үзүүлэлтийн хүрээнд хуулийн төсөл нь нийгмийн хэрэгцээ шаардлагад нийцсэн, хэрэгжих боломжтой зохицуулалт гэж үнэлэв.

5.2.4. Харилцан уялдааны үнэлгээний үр дүн

Хууль тогтоомжийн төслийн үр нөлөөг үнэлэх аргачлалд заасан хуулийн төслийн уялдаа холбоог шалгах хэрэгслийн хүрээнд тодорхой асуултуудад хариулах замаар үнэлэхэд хуулийн уялдаа холбоо хангагдаж байна.

Мөн төрийн байгууллагуудын чиг үүргийг давхардуулахгүйгээр тодорхойлж, хэрэгжилтийн хяналт, гомдол мэдээлэл шийдвэрлэх тогтолцоог тусгасан нь эрх зүйн зохицуулалтын уялдаа холбоог хангаж байна.

Иймд “Харилцан уялдаа” шалгуур үзүүлэлтийн хүрээнд хуулийн төсөл нь холбогдох хууль тогтоомжтой нийцсэн гэж үзэв.


5.3. Зөвлөмж

Хуулийн төслийн чанар, хэрэгжих боломжийг сайжруулах зорилгоор дараах зөвлөмжийг гаргав.
1. Нас баталгаажуулах нэгдсэн аргачлал, стандартыг боловсруулах
Хуулийн хэрэгжилтийг хангах зорилгоор хэрэглэгчийн насыг баталгаажуулах арга, технологийн шийдэл, мэдээллийн аюулгүй байдлын шаардлагыг тусгасан нэгдсэн аргачлал, стандартыг боловсруулж, холбогдох журмаар нарийвчлан зохицуулах нь зүйтэй.
2. Нийгмийн сүлжээний жагсаалтыг урьдчилан батлах
Хуулийн хэрэгжилтийн бэлтгэлийг хангах үүднээс насны хязгаартай ашиглах нийгмийн сүлжээний жагсаалтыг урьдчилан тогтоож, үйлчилгээ эрхлэгчдэд шаардлагатай мэдээллийг хүргэх арга хэмжээг зохион байгуулах нь зүйтэй.
3. Гадаадын нийгмийн сүлжээний үйлчилгээ эрхлэгчтэй хамтран ажиллах зохицуулалтыг тодорхой болгох
Хуулийн хэрэгжилтийг дэмжих зорилгоор гадаадын нийгмийн сүлжээний үйлчилгээ эрхлэгчтэй хамтран ажиллах, шаардлага хүргүүлэх, мэдээлэл солилцох болон хуульд заасан үүргийг хэрэгжүүлэхтэй холбоотой журмыг нарийвчлан боловсруулах нь зүйтэй.
Нас баталгаажуулах ажиллагааны хүрээнд цуглуулсан хувийн мэдээллийг боловсруулах, хадгалах, устгах, хамгаалах ажиллагаатай холбоотой шаардлагыг холбогдох хууль тогтоомжтой уялдуулан нарийвчлан тодорхойлсноор хуулийн хэрэгжилтийн үр нөлөөг нэмэгдүүлэх боломжтой.
4. Хуулийн хэрэгжилтийн бэлтгэл ажлыг шилжилтийн хугацаанд бүрэн хангах
Хуулийг дагаж мөрдөхөөс өмнө эрх бүхий байгууллага, нийгмийн сүлжээний үйлчилгээ эрхлэгчдийн хамтын ажиллагааг хангаж, хэрэгжилтэд шаардлагатай зохион байгуулалт, мэдээлэл, техникийн бэлтгэлийг үе шаттайгаар хэрэгжүүлэх нь зүйтэй.

